ПРИЛОЖЕНИЕ №2

**УКАЗАНИЯ за изготвяне и подаване на оферта**

**за Избор на финансова институция за обслужване на СБАЛО „Проф. Бойчо Бойчев”ЕАД**

1. Общи условия

1.1. Редът и условията, при които ще се определи изпълнител на обществената поръчка са съгласно т.4 от Приложение № 3 към чл. 13б Правила за избор на изпълнител за предоставяне на финансови услуги от кредитни или финансови институции от Правилник за реда за упражняване правата на държавата в търговските дружества с държавно участие в капитала, публикувани в ДВ, бр.49 от 2013г.

1.2. При изготвяне на офертата всеки участник трябва да се придържа точно към обявените от възложителя условия.

1.3. Всички разходи по изготвяне и подаване на офертите са за сметка на участниците.

1.4. Всеки участник има право да представи само една оферта.

**2. Изисквания към офертата**

**2.1. Документи за подбор:**

2.1.1. Списък на документите, съдържащи се в офертата. Документът се подписва от лице с представителни функции и се представя в оригинал.

2.1.2. Сведения, относно търговско-правния статут /по приложен образец/, съдържащ наименование на участника с правно организационната му форма, ЕИК №, седалище и адрес на управление, адрес за кореспонденция, представляващо лице, телефон, факс и имейл, банкова сметка. Документът се подписва от лице с представителни функции и се представя в оригинал.

2.1.3. Документ от Агенция по вписванията и Единен идентификационен код, съгласно чл. 23 от ЗТР. Документът се представя заверен с гриф “Вярно с оригинала”, свеж печат и подпис от лице с представителни функции.

2.1.4. Лиценз на участника, издаден от БНБ, по чл.2, ал.1 от Наредба №2/22.12.2006г. за лицензите, одобренията и разрешенията, издавани от БНБ по Закона за кредитните институции – копие, заверено Вярно с оригинала.

**2.2. Техническо предложение за изпълнение на поръчката, което трябва да съдържа:**

2.2.1. Декларация със срок на валидност на офертата – минимум 60 календарни дни, считано от крайния срок за подаване на оферти. Документът се представя в оригинал, подписан от лице с представителна власт.

2.2.2. Оферта – техническо предложение по неколичествени и количествени показатели, по приложен образец.

2.2.3. Кратка анотация за дейността на участника.

**3. Изисквания към оформянето на офертата**

3.1. Документите и данните в офертата се подписват само от лица с представителни функции, назовани в удостоверението от Агенция по вписванията или упълномощени за това лица, с представяне на нотариално заверено пълномощно за изпълнение на такива функции.

3.2. Офертата се подава на български език.

3.3. В офертата и приложените документи не се допускат никакви вписвания между редовете, изтривания или корекции, освен ако са заверени с подписа на лице с представителни функции и свеж печат.

**4. Окомплектоване и подаване на офертата**

4.1. Офертата се представя /изпраща/ на адрес: гр. София, бул. Никола Петков № 56, Деловодство, в запечатан непрозрачен и с ненарушена цялост плик от участника или от упълномощен от него представител лично или по пощата с препоръчано писмо с обратна разписка (респ. чрез куриерска служба). Върху плика се посочва наименование на участника, адрес за кореспонденция, телефон и по възможност факс и електронен адрес. На плика се записва “Оферта за Избор на финансова институция за обслужване на СБАЛО „Проф. Бойчо Бойчев” ЕАД”.

4.2. Участникът е длъжен да обезпечи получаването на офертата на указаното място и срок. Разходите за подаване на офертата са за негова сметка. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока, определен от него.

4.3. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

4.4. Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатан, или с нарушена цялост плик.

**5. Разглеждане на офертите и възлагане на поръчката**

5.1.Разглеждането, оценката и класирането на офертите се извършва от Комисия, назначена от възложителя. Пликовете се отварят по реда на тяхното постъпване и се проверява дали съдържат всички необходими документи.

5.2.Комисията разглежда допуснатите оферти и ги оценява в съответствие с предварително обявените условия. Участниците биват класирани по степента на съответствие на офертите с предварително обявените от възложителя условия. Разглеждат се само оферти, които изцяло отговарят на изискванията, поставени от Възложителя в документацията за участие.

5.3. Протоколът на комисията се представя на Възложителя за утвърждаване.

5.4. С определения за изпълнител участник се сключва писмен договор.